# **Fővárosi településrendezési eszközök partnerségi egyeztetése**

# **BUDAPEST FŐVÁROS TELEPÜLÉSSZERKEZETI TERVÉNEK (TSZT 2017) és BUDAPEST FŐVÁROS RENDEZÉSI SZABÁLYZATÁNAK (FRSZ) FELÜLVIZSGÁLATA**

2019. március 15-vel hatályba lépett a *Magyarország és egyes kiemelt térségeinek területrendezési tervéről* szóló 2018. évi CXXXIX. törvény (a továbbiakban: Trtv.), ezzel egyidőben pedig az Országos Területrendezési Tervről szóló 2003. évi XXVI. törvény és a Budapesti Agglomeráció Területrendezési Tervéről szóló 2005. évi LXIV. törvény hatályát vesztette. Az Országos Területrendezési Terv (OTrT) és a Budapesti Agglomeráció területrendezési terv (BATrT) tartalmi követelményeit a továbbiakban Trtv.-ben előírtak határozzák meg. A Trtv. 92. § (4) értelmében a fővárosi településszerkezeti tervet és a fővárosi rendezési szabályzatot a Trtv. alapján és a felhatalmazása alapján kiadott miniszteri rendeletnek megfelelően felül kell vizsgálni és módosítani kell.

A felülvizsgálat a területrendezési tervek készítésének és alkalmazásának kiegészítőszabályozásáról szóló 9/2019. (VI.14.) MvM rendelet figyelembevételével történik.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban: Korm. rendelet) 38. §-ára hivatkozással tájékoztatom, hogy elkészült a TSZT 2017 és az FRSZ felülvizsgálatának tervezete.

A terv elektronikusan a <http://budapest.hu/telepulesrendezesitervek/Lapok/default.aspx> linken érhető el.

**A Korm. rendelet 29/A. § (5) pontja, valamint a veszélyhelyzet ideje alatt egyes településfejlesztési, településrendezési, településképi, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 143/2020. (IV. 22.) Korm. rendelet 3. § (1)-(3) alapján a Fővárosi településrendezési eszközök (TSZT 2017 és FRSZ) felülvizsgálatának**

**munkaközi véleményezése (partnerségi egyeztetése),**

**kizárólag elektronikus úton történik.**

**ELEKTRONIKUS VÉLEMÉNYNYILVÁNÍTÁS**

a honlapon történő közzétételétől számított 15 napon belül:

**időpontja:** 2020. május 11 – 26.

elektronikus úton a [**varosrendezes@budapest.hu**](mailto:varosrendezes@budapest.hu)e-mail címre megküldve lehetséges.

Tájékoztatjuk, hogy a véleményezéshez szükséges teljes nevének megadása, ennek hiányában véleményét nem tudjuk figyelembe venni. Nevének megadásával az adatkezeléshez szükséges hozzájárulását megadottnak tekintjük. Nevét kizárólag a terv készítéséhez kapcsolódó véleményezésével összefüggésben kezeljük.

[*ADATKEZELÉSI TÁJÉKOZTATÓ*](http://budapest.hu/Documents/ITS_Adatkezelési%20tájékoztató-%20partnerségi%20egyeztetetés%202020%2004%2003végl.docx)